Source: https://docplayer.cz/108095131-Zasady-volieb-do-akademickeho-senatu-stu.html
Timestamp: 2019-09-18 14:16:31+00:00
Document Index: 9249029

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7', 'čl.1', 'Čl. 8', 'čl. 7', 'Čl. 9', 'čl. 1', 'čl. 1', 'Čl. 10', 'Čl. 11']

Zásady volieb do Akademického senátu STU - PDF
Download "Zásady volieb do Akademického senátu STU"
1 Zásady volieb do Akademického senátu STU Akademický senát Slovenskej technickej univerzity v Bratislave (ďalej len AS STU ) sa podľa 9 ods. 1 písm. b) Zákona č.131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len zákon ) uzniesol na týchto Zásadách volieb do AS STU. Čl. 1 Úvodné ustanovenia (1) AS STU je orgánom akademickej samosprávy STU. (2) Akademický senát STU sa skladá z volených zástupcov akademickej obce STU. Má 44 členov, každá fakulta je v ňom zastúpená 4 členmi zamestnaneckej časti akademickej obce fakulty a 2 členmi študentskej časti akademickej obce fakulty. Časť akademickej obce STU, ktorá nie je akademickou obcou fakulty v zmysle 25 ods. 2 zákona, je v AS STU zastúpená jedným členom zamestnaneckej časti tejto akademickej obce a jedným členom študentskej časti tejto akademickej obce. Funkčné obdobie AS STU je štvorročné. (3) AS STU sa člení na zamestnaneckú časť a študentskú časť. Členov zamestnaneckej časti AS STU volia tajným hlasovaním vo voľbách členovia zamestnaneckej časti akademickej obce. Členov študentskej časti AS STU volia tajným hlasovaním vo voľbách členovia študentskej časti akademickej obce. Členom zamestnaneckej časti AS STU môže byť len člen zamestnaneckej časti jej akademickej obce. Členom študentskej časti AS STU môže byť len člen študentskej časti jej akademickej obce. Člen akademickej obce STU, ktorý je študentom a zároveň členom zamestnaneckej časti, sa považuje iba za člena zamestnaneckej časti akademickej obce fakulty, alebo zamestnaneckej časti akademickej obce STU, ktorá nie je akademickou obcou fakulty v zmysle 25 ods. 2 zákona. Čl. 2 Vyhlásenie volieb Voľby členov AS STU vyhlasuje predseda AS STU najmenej dva mesiace pred uplynutím funkčného obdobia AS STU. 1
2 Čl. 3 Volebná komisia AS STU (1) Prípravu a priebeh volieb organizačne zabezpečuje volebná komisia AS STU. (2) Členov volebnej komisie AS STU volí a odvoláva AS STU z členov AS STU. Vo volebnej komisii je zastúpená každá fakulta najmenej jedným členom zamestnaneckej časti, študentská časť AS STU je zastúpená spolu tromi členmi. (3) Predsedu volebnej komisie AS STU vymenúva predseda AS STU z jej členov na základe návrhu komisie. (4) Volebná komisia AS STU prijíma rozhodnutia väčšinou hlasov všetkých svojich členov. Čl. 4 Organizácia volieb (1) Na účely volieb do AS STU sa v akademickej obci každej fakulty STU akademické senáty fakúlt zriaďujú dva volebné obvody, z ktorých jeden tvoria členovia zamestnaneckej časti akademickej obce príslušnej fakulty a druhý členovia študentskej časti akademickej obce príslušnej fakulty. Pre členov akademickej obce STU, ktorí nie sú členmi akademickej obce fakulty v zmysle 25 ods. 2 zákona, AS STU zriaďuje dva volebné obvody, z ktorých jeden tvoria členovia zamestnaneckej časti tejto akademickej obce a druhý členovia študentskej časti tejto akademickej obce. (2) Voľby prebiehajú vo volebných obvodoch nezávisle. Všetci voliči, príslušní k určitému volebnému obvodu, volia z jednej kandidačnej listiny volebného obvodu. (3) Vo volebných obvodoch fakúlt riadia a organizujú voľby obvodné volebné komisie zvolené akademickými senátmi fakúlt z členov svojho akademického senátu. V mimofakultných volebných obvodoch organizuje voľby volebná komisia AS STU. Za priebeh volieb na STU zodpovedá volebná komisia AS STU. (4) Pokyny na organizáciu volieb vydá AS STU pri vyhlásení volieb. Podrobné organizačné pokyny na prípravu a priebeh volieb na fakulte vydá akademický senát fakulty najneskôr mesiac pred konaním volieb. Čl. 5 Zoznamy voličov (1) Dekan príslušnej fakulty v súlade so schváleným harmonogramom volieb, najneskôr 15 dní pred dňom konania volieb, doručí predsedovi volebnej komisie fakulty zoznam členov študentskej časti akademickej obce fakulty a zoznam členov zamestnaneckej časti akademickej obce fakulty. (2) Rektor STU v súlade so schváleným harmonogramom volieb, najneskôr 15 dní pred dňom konania volieb, doručí predsedovi volebnej komisie AS STU (ďalej len VK AS STU ) 2
3 zoznam tých členov zamestnaneckej a študentskej časti akademickej obce, ktorí nie sú členmi akademických obcí fakúlt v zmysle 25 ods. 2 zákona. Čl. 6 Kandidačné listiny (1) Právo navrhovať kandidáta na člena AS STU, zastupujúceho fakultu, majú členovia akademickej obce fakulty z príslušných volebných obvodov. Návrh s písomným súhlasom kandidáta treba odovzdať predsedovi volebnej komisie fakulty v súlade so schváleným harmonogramom volieb, najneskôr 10 dní pred konaním volieb. (2) Časť akademickej obce STU, ktorá nie je akademickou obcou fakulty v zmysle 25 ods. 2 zákona má právo navrhovať kandidáta na člena AS STU z príslušného volebného obvodu. Návrh s písomným súhlasom kandidáta treba odovzdať predsedovi volebnej komisie AS STU v súlade so schváleným harmonogramom volieb, najneskôr 10 dní pred konaním volieb. (3) Kandidačné listiny fakúlt a univerzitných pracovísk sú vyhotovené osobitne pre zamestnaneckú časť AS STU a osobitne pre študentskú časť AS STU. Na kandidačných listinách sú jednotliví kandidáti zoradení podľa abecedy s uvedením priezviska, mena a titulov. Obvodné volebné komisie fakúlt a VK AS STU zabezpečia ich zverejnenie na webovom sídle fakúlt a STU v súlade so schváleným harmonogramom volieb, najneskôr 7 dní pred dňom konania volieb. Čl. 7 Hlasovanie (1) Na hlasovanie sa použijú hlasovacie lístky, na ktorých sú jednotliví kandidáti zoradení rovnako, ako na kandidačných listinách. Hlasovací lístok sa považuje za platný, ak je na ňom prepísaným spôsobom označený najmenej jeden kandidát a najviac taký počet kandidátov na člena AS STU, ktorý zodpovedá počtu mandátov určených pre príslušný volebný obvod (čl.1 bod 2). Po skončení hlasovania príslušná volebná komisia: a) spočíta počet vydaných, odovzdaných, platných a neplatných hlasovacích lístkov, b) spočíta platné hlasy odovzdané jednotlivým kandidátom, c) zostaví poradie kandidátov podľa počtu získaných hlasov a v prípade rovnosti hlasov stanoví poradie týchto kandidátov losovaním, d) spracuje protokol o voľbách, obsahujúci menovite: označenie volebného obvodu, dátum a miesto konania volieb, počet oprávnených voličov, počet vydaných, odovzdaných, platných a neplatných hlasovacích lístkov, zoznam kandidátov v poradí podľa písm. c) s uvedením počtu získaných hlasov, mená a podpisy predsedu a členov obvodnej volebnej komisie. (2) Do AS STU je z každého volebného obvodu zvolený príslušný počet kandidátov, ktorí získali v rámci daného volebného obvodu najväčší počet hlasov. Ostatní kandidáti v poradí sa stávajú náhradníkmi AS STU na príslušné volebné obdobie. 3
4 Čl. 8 Výsledky volieb (1) Protokol o voľbách [čl. 7 bod 1 písm. d)] odovzdá obvodná volebná komisia volebnej komisii AS STU na druhý deň po ukončení hlasovania v príslušnom volebnom obvode. (2) Výsledky volieb do AS STU zverejní volebná komisia AS STU najneskôr do 5 pracovných dní od ukončenia volieb vo všetkých volebných obvodoch na webovom sídle STU. (3) Volebná komisia AS STU pripraví pre zvolených členov osvedčenie o zvolení a podá návrh predsedovi AS STU na zvolanie prvého zasadnutia nového AS STU tak, aby sa uskutočnilo najneskôr v priebehu posledného týždňa funkčného obdobia odstupujúceho AS STU. Na tomto zasadnutí AS STU odovzdá odstupujúci predseda novým členom AS STU osvedčenie o zvolení a riadi zasadnutie až do zvolenia nového predsedu AS STU. Čl. 9 Doplňujúce voľby do AS STU (1) Doplňujúce voľby do AS STU vyhlasuje predseda AS STU ak: a) v rámci volebného obvodu nebol zvolený potrebný počet členov AS STU, b) zaniklo členovi AS STU členstvo z dôvodov uvedených v 8 ods. 6 písm. a) až j) zákona a nie je k dispozícií náhradník, c) v prebiehajúcom funkčnom období vznikne nová fakulta alebo iná súčasť STU, ktorá má akademickú obec a do skončenia funkčného obdobia AS STU zostáva viac ako šesť mesiacov; AS STU dodatkom k tomuto vnútornému predpisu upraví v čl. 1 bod 2) počet členov AS STU, d) v prebiehajúcom funkčnom období dôjde k zlúčeniu dvoch či viac fakúlt a do skončenia funkčného obdobia AS STU zostáva viac ako šesť mesiacov; AS STU dodatkom k tomuto vnútornému predpisu upraví v čl. 1 bod 2) počet členov AS STU. (2) Doplňujúce voľby sa uskutočnia podľa tých istých zásad, ako riadne voľby do AS STU. (3) Funkčné obdobie náhradníka alebo novozvoleného člena AS STU trvá do konca funkčného obdobia AS STU. Čl. 10 Zánik členstva v AS STU a odvolanie člena AS STU (1) Členstvo v AS STU zaniká podľa 8 ods. 6 zákona. (2) Návrh na odvolanie člena senátu môže predložiť ktorýkoľvek člen tej časti akademickej obce STU (zamestnaneckej alebo študentskej), v ktorej bol člen AS STU do AS STU zvolený, ak člen AS STU, ktorého návrh na odvolanie je predkladaný (ďalej len odvolávaný člen ) a) porušuje zákon, b) porušuje vnútorné predpisy STU, c) závažným spôsobom neplní svoje povinnosti člena AS STU, d) vážne poškodí záujem STU. 4
5 (3) Návrh na odvolanie člena AS STU sa predkladá AS STU písomnou formou s uvedením: mena člena AS STU, ktorého odvolanie je navrhované, dôvodu na odvolanie a mena predkladateľa návrhu. (4) AS STU návrh na odvolanie člena AS STU preskúma na svojom najbližšom zasadaní. Ak AS STU zistí, že návrh je v súlade s bodom 2 a 3 tohto článku, predseda AS po schválení v AS STU predloží bezodkladne návrh na odvolanie člena AS STU tej časti akademickej obce STU, v ktorej bol odvolávaný člen AS STU do AS STU zvolený. Ak AS STU zistí, že návrh nie je v súlade s bodom 2 alebo 3 tohto článku, návrh zamietne. (5) Člena AS STU môže odvolať tá časť akademickej obce STU (zamestnaneckej alebo študentskej), v ktorej bol odvolávaný člen AS STU do AS STU zvolený. O návrhu na odvolanie člena AS STU sa hlasuje tajným hlasovaním. Člen AS STU je odvolaný vtedy, ak a) počet hlasujúcich bol v percentuálnom vyjadrení najmenej taký, aký ho zvolil a b) za návrh na jeho odvolanie hlasovala nadpolovičná väčšina hlasujúcich. (6) Odvolávaný člen AS STU má právo vyjadriť sa k návrhu na jeho odvolanie na rokovaní AS STU ešte pred prijatím stanoviska k tomuto návrhu. (7) Postup pri hlasovaní o odvolaní člena AS STU podľa bodu 6 tohto článku stanoví AS STU. Čl. 11 Záverečné ustanovenia (1) Zrušujú sa Zásady volieb do AS STU schválené dňa (2) Tieto Zásady volieb do AS STU boli schválené na zasadnutí AS STU dňa a účinnosť nadobudli doc. Ing. Karol Jelemenský, PhD. predseda AS STU 5